CELEX: 62011CN0563
Language: sl
Date: 2011-11-09 00:00:00
Title: Zadeva C-563/11: Predlog za sprejetje predhodne odločbe, ki ga je vložilo Augstākās tiesas Senāts (Republika Latvija) 9. novembra 2011 – SIA „Forvards V“ proti Valsts ieņēmumu dienests

14.1.2012   
            
            
               SL
            
            
               Uradni list Evropske unije
            
            
               C 13/9
            
         Predlog za sprejetje predhodne odločbe, ki ga je vložilo Augstākās tiesas Senāts (Republika Latvija) 9. novembra 2011 – SIA „Forvards V“ proti Valsts ieņēmumu dienests
   (Zadeva C-563/11)
   2012/C 13/17
   Jezik postopka: latvijščina
   
      Predložitveno sodišče
   
   Augstākās tiesas Senāts
   
      Stranki v postopku v glavni stvari
   
   
      Kasacijska pritožnica: SIA „Forvards V“
   
      Nasprotna stranka v postopku s kasacijsko pritožbo: Valsts ieņēmumu dienests
   
      Vprašanji za predhodno odločanje
   
   
               1.
            
            
               Ali je treba člen 17((a) Šeste direktive (1) razlagati tako, da se lahko pravica do odbitka davka na dodano vrednost, ki se plača pri nabavi blaga, zavrne davčnemu zavezancu, ki izpolnjuje vse bistvene pogoje za odbitek davka na dodano vrednost, ne da bi mu bilo dokazano, da je storil zlorabo, kadar nasprotna stranka v transakciji iz dejanskih ali pravnih razlogov (nasprotna stranka v transakciji je fiktivna ali njena odgovorna oseba zanika obstoj gospodarske dejavnosti ali konkretne transakcije ali če ta nasprotna stranka ni sposobna izpolniti pogodbe) ni mogla dobaviti blaga?
            
         
               2.
            
            
               Ali lahko zavrnitev pravice do odbitka davka na dodano vrednost temelji na okoliščini, da se nasprotna stranka v transakciji (oseba, ki je navedena na računu) šteje za fiktivno (tj. cilj njenega delovanja ni gospodarska dejavnost)? Ali se lahko pravica do odbitka vstopnega davka zavrne tudi takrat, kadar zloraba vlagatelja zahteve za odbitek vstopnega davka ni ugotovljena?
            
         
      (1)  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL, posebna izdaja v slovenščini, poglavje 9, zvezek 1, str. 23).